Romney spyt oor '47%' | Nuus24
Romney spyt oor '47%'
Video - Eerste debat tussen Obama, Romney
Pres. Barack Obama en sy teenstander in die presidentsverkiesing, Mitt Romney, se eerste debat het in Denver plaasgevind. KYK
Eerste debat tussen Obama, Romney
Eerste ronde is Romney s'n
Harrisonburg, Virginia – Die Republikeinse presidentskandidaat Mitt Romney het laat Donderdag gesê sy vroeëre uitlating dat 47% van Amerikaners op die regering aangewese is vir hulle bestaan was "heeltemal verkeerd."'n Video met dié uitlating, wat in die geheim opgeneem is terwyl hy ryk skenkers toegespreek het, is onlangs deur die liberale webwerf Mother Jones gepubliseer. Romney het in 'n onderhoud met die nuusnetwerk Fox News oor dié omstrede stelling gepraat."Natuurlik gaan jy in 'n veldtog met honderde, indien nie duisende toesprake en vraag-en-antwoord-sessies, nou en dan iets sê [wat] nie reg uitkom nie," het hy gesê."In hierdie geval het ek iets gesê wat net heeltemal verkeerd was. Ek glo egter absoluut dat my lewe wys dat ek omgee vir die 100 persent."Romney se uitlating het wyd kritiek gelok – selfs van ander konserwatiewe politici – en was 'n verleentheid vir sy veldtog.Hy het vroeër ook gesê dat die uitlatings "nie elegant gestel" was nie.Romney se veldtog het dié week 'n groot hupstoot gekry ná 'n goeie vertoning Woensdag in 'n presidensiële debat in Denver teen pres. Barack Obama.– Volg Nuus24 op Twitter.